# Constantin Lupulescu

Constantin Lupulescu (Buftea, Romania, 25 de març de 1984) és un jugador d'escacs romanès, que té el títol de Gran Mestre des de 2006.
A la llista d'Elo de la FIDE del novembre de 2021, hi tenia un Elo de 2624 punts, cosa que en feia el jugador número 2 (en actiu) de Romania, i el número 159 del rànquing mundial. El seu màxim Elo va ser de 2660 punts, a la llista d'abril de 2014 (posició 88 al rànquing mundial).

## Resultats destacats en competició

Ha guanyat el campionat de Romania en quatre ocasions, els anys 2007, 2010, 2011 i 2013. Ha representat Romania a les olimpíades d'escacs de 2004 i 2008.
En torneigs, fou 1r a Bucarest 2003 i a Bucarest 2006, empatà al primer lloc amb Vladislav Nevednichy a Timişoara 2006, fou 2n al Memorial Victor Ciocaltea de Bucarest 2008 i empatà als llocs 4t–8è amb Tamaz Gelashvili, Anton Filippov, Nidjat Mamedov i Oleksandr Zúbarev al torneig obert Romgaz a Bucarest 2008.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, però fou eliminat en primera ronda, per Daniel Fridman (1½-½).
El 2013 empatà als llocs 1r–8è amb Oleksandr Moissèienko, Ievgueni Romànov, Alexander G Beliavsky, Hrant Melkumian, Francisco Vallejo Pons, Serguei Movsessian, Ian Nepómniasxi, Aleksei Dréiev i Ievgueni Alekséiev al campionat d'Europa individual celebrat a Legnica, Polònia.
L'agost de 2013 participà en la Copa del Món de 2013, on tingué una actuació regular, i fou eliminat en primera ronda per Krishnan Sasikiran 1½-2½.
El maç de 2014 fou subcampió del fort torneig Obert de Bakú amb 7 punts de 9, igualat amb Ernesto Inarkiev però amb pitjor desempat. El 2014 empatà al segon lloc al campionat d'Europa individual, a Erevan, amb 8 punts d'11 partides, amb set jugadors més (el campió fou el rus Aleksandr Motiliov). Aquest resultat el va classificar per la Copa del Món de 2015.
El 2015 fou per cinquè cop campió de Romania amb 6½ punts de 9. El 2019 es proclamà campió de l'Obert d'escacs de Reykjavík.
L'abril de 2019 va guanyar l'Obert d'escacs de Reykjavík amb 7/9 punts, per damunt d'Alireza Firouzja.

## Notes i referències

* 1 2 «Nota biogràfica de Constantin Lupulescu» (en anglès). Chessgames.com. [Consulta: 29 gener 2014].
* ↑ «"Rànquing d'escaquistes per federació: Romania"» (en anglès). lloc web de la FIDE. [Consulta: 1r novembre 2021].
* ↑ Posició al rànquing mundial i evolució Elo de Constantin Lupulescu «benoni.de» (en alemany). Arxivat de l'original el 2014-02-02. [Consulta: 11 maig 2014].
* ↑ «Constantin Lupulescu and Elena-Luminita Cosma are Romanian Chess Champions» (en anglès). Chessdom. [Consulta: 9 febrer 2010].
* ↑ Bartelski, Wojciech. «Men's Chess Olympiads: Constantin Lupulescu». OlimpBase. [Consulta: 25 novembre 2009].
* ↑ «Tournament report January 2004: Blue Autumn - GM». World Chess Federation. [Consulta: 25 novembre 2009].
* ↑ «Tournament report July 2006: May Roses Cup». World Chess Federation. [Consulta: 25 novembre 2009].
* ↑ «Tournament report July 2006: Pius Brinzau Mem». World Chess Federation. [Consulta: 25 novembre 2009].
* ↑ «Tournament report January 2009: Open Romgaz». World Chess Federation. [Consulta: 25 novembre 2009].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 28 de gener de 2014 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 28 gener 2014].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 28 gener 2014].
* ↑ Mark Crowther. «14th European Individual Championships 2013» (en anglès), 16-05-2013. [Consulta: 28 gener 2014].
* ↑ «Campionat d'Europa absolut 2013: Classificació final». chess-results.com. [Consulta: 28 gener 2014].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 29 gener 2014].
* ↑ «Strong Baku Open is won by Inarkiev». chessbase.com. [Consulta: 23 maig 2016].
* ↑ «Alexander Motylev is the new European Champion» (en anglès). chessdom. [Consulta: 11 maig 2014].
* ↑ Els millors 23 jugadors es classificaven per la Copa del Món de 2015.
* ↑ «Corina Peptan and Constantin Lupulescu are 2015 Romanian Chess Champions». chessdom.com. [Consulta: 28 desembre 2015]. (anglès)
* ↑ Doggers, Peter. «Lupulescu Wins Reykjavik Open Among 8-Way Tie», 16-04-2019.